CELEX: 32021R1406
Language: sk
Date: 2021-08-26 00:00:00
Title: Vykonávacie nariadenie Komisie (EÚ) 2021/1406 z 26. augusta 2021, ktorým sa udeľuje výnimka z pravidiel týkajúcich sa dôkazu o pôvode stanovených vo vykonávacom nariadení (EÚ) 2020/761 a uplatniteľných na určité dovozné colné kvóty na hydinové mäso a ktorým sa mení vykonávacie nariadenie (EÚ) 2020/761, pokiaľ ide o množstvá syra, ktoré sú k dispozícii na účely vývozných licencií do USA

27.8.2021   
               
               
                  SK
               
               
                  Úradný vestník Európskej únie
               
               
                  L 303/4
               
            
         VYKONÁVACIE NARIADENIE KOMISIE (EÚ) 2021/1406
         z 26. augusta 2021,
         ktorým sa udeľuje výnimka z pravidiel týkajúcich sa dôkazu o pôvode stanovených vo vykonávacom nariadení (EÚ) 2020/761 a uplatniteľných na určité dovozné colné kvóty na hydinové mäso a ktorým sa mení vykonávacie nariadenie (EÚ) 2020/761, pokiaľ ide o množstvá syra, ktoré sú k dispozícii na účely vývozných licencií do USA
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 a článok 223 ods. 3,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2), a najmä na jeho článok 66 ods. 4,
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (3), a najmä na jeho článok 9 prvý odsek písm. a) až d) a článok 16 ods. 1,
         keďže:
         
                     (1)
                  
                  
                     Vykonávacím nariadením Komisie (EÚ) 2020/761 (4) sa stanovujú pravidlá správy dovozných a vývozných colných kvót pre poľnohospodárske výrobky, ktoré sa spravujú systémom dovozných a vývozných licencií, ako aj osobitné pravidlá.
                  
               
                     (2)
                  
                  
                     Vykonávacím nariadením Komisie (EÚ) 2021/760 (5) sa zmenila príloha XII k vykonávaciemu nariadeniu (EÚ) 2020/761, pokiaľ ide o pravidlá uplatniteľné na colné kvóty s poradovými číslami 09.4410, 09.4411 a 09.4420 (hydinové mäso). Podľa nových pravidiel musia hospodárske subjekty na prepustenie do voľného obehu v súlade s článkami 57, 58 a 59 nariadenia Komisie (EÚ) 2015/2447 (6) preukázať pôvod tovaru.
                  
               
                     (3)
                  
                  
                     Táto požiadavka sa uplatňuje od 1. júna 2021, teda od dátumu začatia prvého obdobia predkladania žiadostí o licencie po nadobudnutí účinnosti vykonávacieho nariadenia (EÚ) 2021/760.
                  
               
                     (4)
                  
                  
                     Vzhľadom na ťažkosti, s ktorými sa stretávajú orgány tretích krajín pri vydávaní osvedčenia o pôvode v súlade s novými pravidlami, nemohli niektoré hospodárske subjekty predložiť colným orgánom požadované doklady a tovar nemohol byť prepustený do voľného obehu v Európskej únii.
                  
               
                     (5)
                  
                  
                     Na zabezpečenie bezproblémového toku tovaru na úrovni colných orgánov by sa počas určitého obdobia mala stanoviť výnimka z nových pravidiel v prípadoch, keď tretie krajiny alebo hospodárske subjekty nie sú schopné preukázať pôvod tovaru v súlade s článkami 57, 58 a 59 nariadenia (EÚ) 2015/2447.
                  
               
                     (6)
                  
                  
                     Táto výnimka by sa mala uplatňovať od dátumu začatia uplatňovania článku 1 vykonávacieho nariadenia (EÚ) 2021/760, ktorým sa zmenila príloha XII k vykonávaciemu nariadeniu (EÚ) 2020/761.
                  
               
                     (7)
                  
                  
                     V časti B1 prílohy XIV.5 (mlieko a mliečne výrobky) k vykonávaciemu nariadeniu (EÚ) 2020/761 sa uvádzajú vývozné kvóty otvorené Spojenými štátmi americkými stanovujúce množstvá, ktoré môžu hospodárske subjekty EÚ vyviezť do USA v rámci týchto kvót.
                  
               
                     (8)
                  
                  
                     Spojené štáty americké uverejnili 6. júla 2021 vo svojom úradnom vestníku (7) nové množstvá dovozných kvót na syr, ako boli upravené po vystúpení Spojeného kráľovstva z Európskej únie. Preto je pred začatím obdobia predkladania žiadostí 1. septembra 2021 potrebné zmeniť množstvá colných kvót v časti B1 prílohy XIV.5 k vykonávaciemu nariadeniu (EÚ) 2020/761.
                  
               
                     (9)
                  
                  
                     Vykonávacie nariadenie (EÚ) 2020/761 by sa preto malo zodpovedajúcim spôsobom zmeniť.
                  
               
                     (10)
                  
                  
                     Vzhľadom na to, že potreba zaviesť výnimku z vykonávacieho nariadenia (EÚ) 2020/761 a vykonať jeho zmenu je naliehavá, malo by toto nariadenie nadobudnúť účinnosť dňom jeho uverejnenia v Úradnom vestníku Európskej únie.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Výnimka z vykonávacieho nariadenia (EÚ) 2020/761
            Odchylne od pravidla týkajúceho sa dôkazu o pôvode na prepustenie do voľného obehu stanoveného v prílohe XII k vykonávaciemu nariadeniu (EÚ) 2020/761, pokiaľ ide o colné kvóty s poradovými číslami 09.4410, 09.4411 a 09.4420, môžu colné orgány v období od 1. júna do 31. decembra 2021 v prípadoch, keď hospodárske subjekty nie sú schopné predložiť osvedčenie o pôvode uvedené v článkoch 57, 58 a 59 nariadenia (EÚ) 2015/2447, požadovať akékoľvek alternatívne dôkazy potrebné na preukázanie pôvodu výrobkov.
         
         
            Článok 2
            Zmena vykonávacieho nariadenia (EÚ) 2020/761
            V prílohe XIV.5 k nariadeniu (EÚ) 2020/761 sa tabuľka uvedená v časti B1 nahrádza tabuľkou uvedenou v prílohe k tomuto nariadeniu.
         
         
            Článok 3
            
               
                  Nadobudnutie účinnosti a uplatňovanie
               
            
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Článok 1 sa uplatňuje od 1. júna 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Ú. v. EÚ L 347, 20.12.2013, s. 549.
         
            (3)  Ú. v. EÚ L 150, 20.5.2014, s. 1.
         
            (4)  Vykonávacie nariadenie Komisie (EÚ) 2020/761 zo 17. decembra 2019, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1306/2013, (EÚ) č. 1308/2013 a (EÚ) č. 510/2014, pokiaľ ide o systém správy colných kvót na základe licencií (Ú. v. EÚ L 185, 12.6.2020, s. 24).
         
            (5)  Vykonávacie nariadenie Komisie (EÚ) 2021/760 zo 7. mája 2021, ktorým sa menia vykonávacie nariadenia (EÚ) 2020/761 a (EÚ) 2020/1988, pokiaľ ide o systém správy niektorých colných kvót na základe licencií, a ktorým sa zrušuje vykonávacie nariadenie (EÚ) 2020/991 (Ú. v. EÚ L 162, 10.5.2021, s. 25).
         
            (6)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            PRÍLOHA
            
               
                           „Označenie skupiny v súlade s dodatočnými poznámkami v kapitole 4 harmonizovanej colnej nomenklatúry Spojených štátov amerických
                        
                        
                           Označenie kvóty
                        
                        
                           Ročné dostupné množstvo
                        
                     
                           Číslo skupiny
                        
                        
                           Opis skupiny
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           16
                        
                        
                           Nešpecifikovaná (NSPF)
                        
                        
                           16-Tokio
                        
                        
                           835 712 
                        
                     
                           16-Uruguaj
                        
                        
                           3 168 597 
                        
                     
                           17
                        
                        
                           Blue Mould
                        
                        
                           17-Uruguaj
                        
                        
                           347 095 
                        
                     
                           18
                        
                        
                           Cheddar
                        
                        
                           18-Uruguaj
                        
                        
                           333 480 
                        
                     
                           20
                        
                        
                           Edam/Gouda
                        
                        
                           20-Uruguaj
                        
                        
                           1 100 000 
                        
                     
                           21
                        
                        
                           Italian type
                        
                        
                           21-Uruguaj
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation
                        
                        
                           22-Tokio
                        
                        
                           393 006 
                        
                     
                           22-Uruguaj
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation
                        
                        
                           25-Tokio
                        
                        
                           4 003 172 
                        
                     
                           25-Uruguaj
                        
                        
                           2 420 000 “